# Sekretarijat za kulturu i društvene djelatnosti

Br:04-040/20-24/ Tivat, 12.05.2020.g.

Na osnovu člana 17 stav 2 Odluke o kriterijumima, načinu i postupku raspodjele sredstava za izdavačku djelatnost ("Službeni list Crne Gore - opštinski propisi", br. 019/19 od 13.05.2019, 009/20 od 04.03.2020), Javnog konkursa za raspodjelu sredstava iz Budžeta Opštine Tivat opredijeljenih za izdavačku djelatnost br.04-040/20-24/4 od 17.03.2020.godine, te na osnovu Prijedloga odluke o sufinansiranju projekata za izdavačku djelatnost za 2020. godinu br.04-040/20-24/29 od 05.05.2020.godine kojeg je donijela Komisija za raspodjelu sredstava za izdavačku djelatnost, Sekretarijat za kulturu i društvene djelatnosti donosi

**ODLUKU**

**o sufinansiranju projekata za izdavačku djelatnost za 2020. godinu**

1. Sekretarijat za kulturu i društvene djelatnosti u 2020. godini sufinansiraće ukupno tri projekta iz oblasti izdavačke djelatnosti- publikacije (knjige i monografske publikacije),u ukupnom iznosu od **4.999,62**€ **(četirihiljadedevetstotinadevedesetdeveteurašezdesetdvacenta**).
2. Dodjeljuju se sredstva nevladinim organizacijama, fizičkim i pravnim licima sa teritorije Crne Gore, kako slijedi (tabelarni prikaz):

|  |  |  |  |  |  |  |
| --- | --- | --- | --- | --- | --- | --- |
| **R.br.** | **Naziv podnosioca** **prijave** | **Naziv projekta** | **Prosjek bodova** | **Ukupan iznos sredstava potrebnih za realizaciju projekta (€)** | **Iznos sredstava** **koja se** **traže od Opštine (€)** | **Odobrena sredstva****(€)** |
|  | NVU “Maškarada”  | Monografska publikacija “Tradicija maškaranja u Tivtu”  | 28,5 | 4.550,00 | **2.275,00**  | **1.720,26** |
|  | Puzzle d.o.o. | Monografska publikacija “Lica mog vremena”  | 27,33 | 5.398,00  | **3.398,00**  | **1.649,64** |
|  | Predrag Šušić | Knjiga “Da nam kolo ne zastane” –prilog očuvanju kulturnog naslijeđa Boke Kotorske | 27 | 8.000,00  | **4.000,00**  | **1.629,72** |
| **UKUPNO:** | **9.673,00** | **4.999,62** |

1. Međusobna prava i obaveze preciziraće se Ugovorom o sufinansiranju projekta kojeg na osnovu člana 18 Odluke zaklučuju Predsjednik opštine i učesnik konkursa kojem su odobrena sredstva.
2. Odluka će biti objavljena na oglasnoj tabli i web stranici Opštine Tivat i Lokalnom javnom emiteru-Radio Tivat.

**Obrazloženje**

Odlukom o kriterijumima, načinu i postupku raspodjele sredstava za izdavačku djelatnost („Službeni list Crne Gore-opštinski propisi“, br.019/19 od 13.05.2019, 009/20 od 04.03.2020), a u skladu sa Budžetom Opštine Tivat – Sekretarijata za kulturu i društvene djelatnosti, za sufinansiranje izdavačke djelatnosti za 2020. godinu predviđen je iznos od 5.000,00 € (pethiljadaeura).

Komisija je na sjednici održanoj 27.04.2020. godine razmatrala prijave pristigle na Konkurs koji je raspisan 17.03. a trajao trajao trideset dana. Komisija je konstatovala da je pristiglo pet prijava: NVO “Književna omladina Tivta”, Predrag Šušić, Puzzle d.o.o., NVU “Maškarada” i Jedriličarski klub “Delfin”. Nakon uvida u dostavljenu dokumentaciju Komisija je konstatovala da Jedriličarski klub „Delfin“ nije prošao administrativnu provjeru, iz razloga nepotpune dokumentacije, te nije mogao biti predmet daljeg razmatranja.

Komisija je 04.05.2020.godine bodovala preostale projekte, od kojih tri od četiri ispunjavaju kriterijume navedene u Odluci i Konkursu (umjetnički kvalitet i značaj za razvoj crnogorske i lokalne kulture; međunarodna afirmacija crnogorske kulture; publikacija od značaja za Tivat i Boku Kotorsku i usklađenost predloženog iznosa sredstava sa planiranim aktivnostima projekta): NVU „Maškarada“ , „Puzzle d.o.o. i projekat Predraga Šušića.

Projekat –reprint izdanje slikovnice-bojanke za djecu „Štedi jer vrijedi“ NVO „Književna omladina Tivta“, a koji se tiče značaja štednje vode, obzirom da je zadovoljio administrativnu proceduru bodovan je (prosjek bodova 15,33), ali, kako nije publikacija od značaja za kulturu nije mogao biti predmet raspodjele sredstava.

Nevladine organizacije, fizička i pravna lica sa teritorije Crne Gore koji ispunjavaju kriterijume, na osnovu broja bodova koje je utvrdila Komisija za raspodjelu sredstava za izdavačku djelatnost, a koji su dobili sredstva su:

1. Projekat- **monografska publikacija „Tradicija maškaranja u Tivtu“ NVU „Maškarada“,** podržan je **sa 1.720,26 €** **(hiljadusedamstodvadeseteurašest centi).** Realizacijom navedenog projekta doprinijeće se značaju kulturnog naslijeđa Tivta i Crne Gore u navedenoj oblasti, te će služiti za promociju karnevalske kulture i tradicije, kako među stanovnicima Tivta, Crne Gore, tako i šire.
2. Projekat –**monografska publikacija „Lica mog vremena“, Puzzle d.o.o.-**podržan je sa **1.649,64€ (hiljadušeststotinačetrdesetdeveteurašezdeset četiricenta).** Navedena publikacija kroz seriju portreta poznatih Tivćana, njihovih životnih storija i tekstova tivatskih intelektualaca, pisaca, umjetnika, govori o transformaciji Tivta i konstatuje novonastali društveni, socio- ekonomski, politički i kulturni ambijent**.**
3. **Knjiga „Da nam kolo ne zastane“ , Predraga Šušića,** podržana je u iznosu od **1.629,72€ (hiljadušeststotinadvadesetdeveteurasedamdesetdvacenta)** namijenjena svima koji se bave radom i prezentacijom narodnih igara, pjesama, nošnji i običaja, pružiće uvid, kroz kritički osvrt na očuvanje i promociju nematerijalnog kulturnog naslijeđa Tivta i Boke Kotorske u različitim segmentima narodne tradicije (igra, pjesma, običaji, nošnje).

 **SEKRETARKA**

mr Dubravka Nikčević

**Dostavljeno**:

1. NVU „Maškarada“
2. „Puzzle“ d.o.o.
3. Predragu Šušiću
4. Komisiji za raspodjelu sredstava za izdavačku djelatnost
5. Predsjedniku opštine
6. Sekretarijatu za finansije i lokalne javne prihode
7. a/a